ნინო გურიელი
ნინო გურიელი (დ. 7 თებერვალი, 1961, თბილისი, საქართველო) — ქართველი მოჭადრაკე. საერთაშორისო დიდოსტატი (1979). საქართველოს ორგზის ჩემპიონი (1976; 1992). სსრკ ჩემპიონატების მეორე (1980) და მესამე პრიზიორი (1985). მსოფლიო ჩემპიონატების ციკლის მონაწილე (1978-1981; 1988-1990). მსოფლიოს საჭადრაკო ოლიმპიადების სამგზის ჩემპიონი (1992-1996) და მეორე პრიზიორი (2000). საქართველოს ჭადრაკის ფედერაცის პრეზიდენტი (2002-2004). ვახტანგ გორგასლის III ხარისხის ორდენის კავალერი (2001).